Üldkohtu (kaheksas koda) 12. detsembri 2019. aasta otsus – OS vs. komisjon

(kohtuasi T‑528/16)

Avalik teenistus – 1. jaanuaril 2014 jõustunud personalieeskirjade ja muude teenistujate teenistustingimuste reform – Määrus (EL, Euratom) nr 1023/2013 – Alates 1. jaanuarist 2014 kohaldatav solidaarsusmaks – Töötasu kohandamise meetodi kohaldamise peatamine aastate 2013 ja 2014 kohta

1. Ametnike hagid – Huve kahjustav akt – Mõiste – Töötasu teatis – Hõlmamine, mis on tavaliselt lubatud kaebeõiguse kasutamise eesmärgil (Ametnike personalieeskirjad, artikkel 90 ja artikli 91 lõige 1) (vt punktid 36–39)

2. Ametnike hagid – Eelnev halduskaebus – Tähtaeg – Tähtaja algus – Hagi rahaliste õiguste igakuise ja kõigis töötasu teatistes kajastuva muutmise peale – Tähtaja kulgemine esimese nende muudatuste rakendamist kajastava töötasu teatise kättesaamisest alates (Ametnike personalieeskirjad, artiklid 90 ja 91) (vt punktid 40 ja 41)

3. Ametnike hagid – Õigusvastasuse vastuväide – Aktid, mille õigusvastasusele saab viidata – Vaidlustatud otsuse aluseks olev üldakt – Vastuvõetavus – Tingimused (ELTL artikli 263 teine lõik, artiklid 270 ja 277) (vt punktid 52–56)

4. Euroopa Liit – Institutsiooniline tasakaal – Tähendus – Pädevuste jaotuse järgimine – Euroopa Ülemkogu pädevused ja Euroopa Parlamendile ja nõukogule antud seadusandlik pädevus (ELL artikli 13 lõige 2, artikli 14 lõige 1, artikli 15 lõige 1 ja artikli 16 lõige 1; ELTL artikli 296 kolmas lõik ja artikkel 336) (vt punktid 64–73)

5. Õigusvastasuse vastuväide – Ulatus – Aktid, mille õigusvastasusele saab viidata – Vaidlustatud otsuse aluseks olev üldakt – Õigusliku seose vajalikkus vaidlustatud akti ja vaidlusaluse üldakti vahel (ELTL artikli 263 teine lõik, artiklid 270 ja 277) (vt punktid 75 ja 76)

6. Institutsioonide aktid – Põhjendamine – Kohustus – Ulatus (ELTL artikkel 296) (vt punktid 80 ja 81)

7. Ametnikud – Põhimõtted – Õiguspärase ootuse kaitse – Tingimused (vt punktid 97, 125, 149 ja 150)

8. Ametnikud – Töötasu – Solidaarsusmaks – Selle maksu kehtestamine ajavahemikul, mil töötasu kohandamise meetodi kohaldamine oli peatatud – Seadusandja kaalutlusõigus – Kohtulik kontroll – Piirid (Ametnike personalieeskirjad, artikli 65 lõige 4 ja artikkel 66a; Euroopa Parlamendi ja nõukogu määrus nr 1023/2013) (vt punktid 101, 102, 108, 115 ja 149)

9. Ametnikud – Personalieeskirjad – Määrus, millega muudetakse personalieeskirju – Solidaarsusmaksu kehtestamine uue sätte lisamise teel – Personalieeskirjades sätestatud põhimõtte rikkumine – Puudumine (Ametnike personalieeskirjad, artikkel 66a; Euroopa Parlamendi ja nõukogu määrus nr 1023/2013) (vt punkt 116)

10. Ametnikud – Töötasu – Solidaarsusmaks – Selle maksu kehtestamine ajavahemikul, mil töötasu kohandamise meetodi kohaldamine oli peatatud – Seadusandja kaalutlusõigus – Proportsionaalsuse põhimõtte järgimise kohtulik kontroll – Piirid – Nimetatud põhimõtte rikkumine – Puudumine (Ametnike personalieeskirjad, artikli 65 lõige 4 ja artikkel 66a; Euroopa Parlamendi ja nõukogu määrus nr 1023/2013) (vt punktid 137–140)

Ese

ELTL artikli 270 alusel esitatud hagi, nõudega tühistada otsus, millega kehtestati hageja 2014. aasta jaanuari töötasu, nii nagu see on lahti kirjutatud hagejale 13. jaanuaril 2014 adresseeritud vastava kuu töötasu teatises, st esimeses töötasu teatises, millega rakendati hageja suhtes Euroopa Parlamendi ja nõukogu 22. oktoobri 2013. aasta määruse (EL, Euratom) nr 1023/2013 (ELT 2013, L 287, lk 15), artikli 1 punktidega 44 ja 46 kehtestatud personalieeskirjade artikli 65 lõiget 4 ja artiklit 66a, milles oli vastavalt ette nähtud, et töötasu kohandamise meetodi kohaldamine peatati aastate 2013 ja 2014 kohta ja et alates 1. jaanuarist 2014 kehtestati solidaarsusmaks.

Resolutsioon

1. Jätta hagi rahuldamata.

2. Mõista kohtukulud välja OSilt.